CELEX: 62017CA0650
Language: et
Date: 2020-04-30 00:00:00
Title: Kohtuasi C-650/17: Euroopa Kohtu (neljas koda) 30. aprilli 2020. aasta otsus (Bundespatentgerichti eelotsusetaotlus – Saksamaa) – Royalty Pharma Collection Trust versus Deutsches Patent- und Markenamt (Eelotsusetaotlus – Intellektuaal- ja tööstusomand – Määrus (EÜ) nr 469/2009 – Ravimite täiendava kaitse tunnistus – Saamise tingimused – Artikli 3 punkt a – Mõiste „toode, mida kaitseb kehtiv aluspatent“ – Hindamiskriteeriumid)

20.7.2020   
            
            
               ET
            
            
               Euroopa Liidu Teataja
            
            
               C 240/2
            
         
      Euroopa Kohtu (neljas koda) 30. aprilli 2020. aasta otsus (Bundespatentgerichti eelotsusetaotlus – Saksamaa) – Royalty Pharma Collection Trust versus Deutsches Patent- und Markenamt
      (Kohtuasi C-650/17) (1)
      
      (Eelotsusetaotlus - Intellektuaal- ja tööstusomand - Määrus (EÜ) nr 469/2009 - Ravimite täiendava kaitse tunnistus - Saamise tingimused - Artikli 3 punkt a - Mõiste „toode, mida kaitseb kehtiv aluspatent“ - Hindamiskriteeriumid)
      (2020/C 240/02)
      Kohtumenetluse keel: saksa
      
         Eelotsusetaotluse esitanud kohus
      
      Bundespatentgericht
      
         Põhikohtuasja pooled
      
      
         Kaebaja: Royalty Pharma Collection Trust
      
         Vastustaja: Deutsches Patent- und Markenamt
      
         Resolutsioon
      
      
                  1.
               
               
                  Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikli 3 punkti a tuleb tõlgendada nii, et toodet kaitseb kehtiv aluspatent selle sätte tähenduses – tingimusel, et toode vastab ühes aluspatendi nõudluses kasutatud üldisele funktsionaalsele määratlusele ja on igal juhul hõlmatud selle patendiga kaitstud leiutisega, ilma et toode oleks samas individualiseeritud kui selle patendi kirjeldusest tuleneva meetodi konkreetne väljendus –, kui kõigi patendis avaldatud üksikasjade põhjal suudab selle konkreetselt identifitseerida vastava ala asjatundja, kui ta lähtub temal aluspatendi esitamise või prioriteedikuupäeva seisuga asjaomase valdkonna kohta olemasolevatest üldistest teadmistest ning valitsevast tehnika tasemest.
               
            
                  2.
               
               
                  Määruse nr 469/2009 artikli 3 punkti a tuleb tõlgendada nii, et toodet ei kaitse kehtiv aluspatent selle sätte tähenduses, kui see kuulub küll patendinõudluses sisalduva funktsionaalse määratluse alla, kuid see on välja töötatud pärast aluspatendi taotluse esitamise kuupäeva iseseisva leiutustegevuse tulemusena.
               
            
         (1)  ELT C 52, 12.2.2018.